Az egyház társadalmi tanítása

PPKE-BTK

Tárgykód: BBLSF08000

Kreditérték: 2

**Oktató: Wappler Ádám**

**Elérhetőség: wappleradam@gmail.com**

**A tantárgy leírása:**

Jóllehet a politika fogalma a történelem folyamán bepiszkolódott, az egyház társadalmi tanítása világossá teszi, hogy a politika a szeretet egyik legmagasabb formája, mert a közjót szolgálja. *Az egyház társadalmi tanítása* c. tárgyban a hitéleti kurzusok keretében arra teszünk kísérletet, hogy rámutassunk: a közjó szolgálata az evangélium szívéből fakad, és ennélfogva a társadalmi szeretet és elköteleződés, vagyis a politikai szolgálat és részvétel nemcsak lehetőség, de kötelesség is. Az evangéliumi szeretetparancsnak nemcsak a mikro-, de a makroviszonyainkra nézve is jelentősége van. Az ember mint társas lény, nem különálló sziget, hanem része és tevékeny alakítója a környezetének és a társadalomnak, amiben él, ezért társadalmi felelősséggel bír. A kurzus során hangsúlyosan Ferenc pápa tanítása és teológiai, ekkleziológiai súlypontjai alapján igyekszik értékelni és megvilágítani az egyház és a társadalom kapcsolatát, az evangélium társadalmi dimenziójára reflektálva. Ennek jegyében bemutatásra kerülnek az egyház társadalmi tanításának alapjai, mint a szegények melletti elsődleges döntés, a közjó alapelve, a szolidaritás és a szubszidiaritás. Feltárjuk a politika teológiai alapjait, a politika és a teológia, az egyház és társadalom, a teória és a praxis kapcsolatát, a társadalmi elköteleződés bibliai illetőségét, a társadalmi szolgálatot mint az evangelizáció egyik útját, valamint sor kerül a jelen kor kihívásaira adott teológiai megfontolásokra.

**Az előadás tematikája:**

Fogalmi tisztázás és megközelítés

Az egyház társadalmi tanításának szentírási alapjai

A szegénység és a szegénység melletti „elsődleges döntés” teológiája

Egyház és állam kapcsolata

Tanítóhivatali megnyilatkozások a társadalmi tanítása kapcsán

Ferenc pápa ekkleziológiája és teológiai háttere: *Medellín*től napjainkig

A „nép teológiája” és a népből gyökerező politika teológiája

A politika és a teológia kapcsolata

Compassio és „politikai misztika”

A perifériákra eljutó egyház

Politika az igazság, a szeretet és az irgalmasság szolgálatában

A jelen kor kihívásaira adott teológiai megfontolások

**Számonkérés módja:**

Írásbeli vizsga.

**Kötelező irodalom:**

* Ferenc pápa *Fratelli tutti* (Mindnyájan testvérek) kezdetű enciklikája, Szent István társulat, Budapest 2021.
* Az előadás anyaga.

**Ajánlott irodalom:**

* Az Igazságosság és Béke Pápai Tanácsa, *Az Egyház társadalmi tanításának kompendiuma*, SZIT, Budapest 2007.
* Ferenc pápa, *Evangelii gaudium* kezdetű apostoli buzdítás az evangélium hirdetéséről a mai világban, SZIT, Budapest 2014.
* Ferenc pápa, *Laudato si’* kezdetű enciklikája, Szent István Társulat, Budapest 2015.
* *Ferenc pápa és az ő ideje* (szerk. Riccardi, A.), Pannonhalmi Főapátság Bencés Kiadó, 2019.
* XVI. Benedek, *Caritas in veritate* kezdetű enciklikája, SZIT, Budapest 2009.
* Metz, J. B., *Az új politikai teológia alapkérdései*, L’Harmattan, Budapest 2004.
* Metz, J. B., *Memoria passionis*, Vigilia, Budapest 2008.
* Metz, J. B., *Szenvedéstörténet és megváltástörténet*, L’Harmattan, Budapest 2005.
* Patsch, F., *Teológia életközelben – A felszabadításteológiák eredete, irányzatai és kilátásai*, in Teológia XLVIII. évf. / (2014, 1-2.), 31–49.
* Scannone, Juan Carlos, *La teologia del popolo – Radichi teologiche di papa Francesco*, Queriniana, Brescia, 2019